મારી સર્વ પ્રથમ નવલકથા ‘જગ્ગા ડાકુના વેરનાં વળામણાં’ લખાઈ રહી હતી ત્યારે જગ્ગાના બાળપણના ગામ તરીકે મારું પોતાનું ગામ મહુવા જ ઘુંટાયું હતું. જગતસિંઘ જગ્યાનું બાળપણ તો હાલના પાકિસ્તાનમાં આવેલા રતિયા ગામમાં વીત્યું હોવાથી ત્યાં જઈને નજરોનજર નિહાળવાનું શક્ય નહોતું. એટલે મારા બાળમાનસમાં જડાઈ ગયેલાં મહુવા તથા તેની આજુબાજુનાં ગામડાંનાં દશ્યો સાહજિકપણે વાર્તામાં ઊપસી આવ્યાં.